《闺怨诗》
南北朝·陆罩

自怜断带日，偏恨分钗时。留步惜馀影，含意结愁眉。

徒知今异昔，空使怨成思。欲以别离思，独向蘼芜悲。

作者简介：南朝梁吴郡吴人，字洞元。陆杲子。少笃于学，博览群籍，善属文，简文帝居藩时，为记室参军，撰帝集序。稍迁太子中庶子，礼遇甚厚。武帝大同七年以母老，辞官去。母终，复仕，位终光禄卿。